|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ,EΡΕΥΝΑΣ & ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Π.Ε. & Δ.Ε.**  **Κ. ΜΑΚΕΔΟΝΙΑΣ**  **Δ/ΝΣΗ Π.Ε. ΑΝΑΤΟΛΙΚΗΣ ΘΕΣΣΑΛΟΝΙΚΗΣ**  **31o 12/ΘΕΣΙΟ ΔΗΜΟΤΙΚΟ ΣΧΟΛΕΙΟ**  **ΘΕΣΣΑΛΟΝΙΚΗΣ** | **ΠΡΟΣ:** | **Θεσσαλονίκη : 30-11-2022**  **Αρ. Πρωτ. : 404/Φ23.1**  **ΔΙΕΥΘΥΝΣΗ Α/ΘΜΙΑΣ ΕΚΠ/ΣΗΣ ΑΝΑΤ. ΘΕΣ/ΝΙΚΗΣ**  **KOIΝΟΠΟΙΗΣΗ :**  **ΤΑΞΙΔΙΩΤΙΚΑ ΓΡΑΦΕΙΑ ΝΟΜΟΥ ΘΕΣ/ΝΙΚΗΣ** |
| **Ταχ. Διεύθυνση : ΕΛΕΥΘΕΡΩΝ 14**  **Ταχ. Κώδικας : 54636**  **Πληροφορίες : ΠΑΖΑΡΛΟΓΛΟΥ ΜΑΡΙΑΝΑ**  **Τηλέφωνο : 2310 213133**  **Email :mail@31dim-thess.thess.sch.gr** |  |  |

**ΘΕΜΑ: << Πρόσκληση εκδήλωσης ενδιαφέροντος, με κατάθεση προσφορών, από ταξιδιωτικά γραφεία του νομού Θεσσαλονίκης, για την επίσκεψη των μαθητών/τριών της ΣΤ΄ τάξης του σχολείου μας στη Βουλή των Ελλήνων >>.**

Η Διευθύντρια και ο Σύλλογος Διδασκόντων του 3**1ου Δημοτικού Σχολείου Θεσσαλονίκης,** προσκαλούν τουριστικά/ταξιδιωτικά γραφεία του νομού Θεσσαλονίκης, να εκδηλώσουν ενδιαφέρον για τη διοργάνωση της τριήμερης διδακτικής εκδρομής της Στ΄ Τάξης του σχολείου μας στην Αθήνα, η οποία εντάσσεται στα πλαίσια του εκπαιδευτικού προγράμματος της ενημερωτικής επίσκεψης στη Βουλή των Ελλήνων.

Αντικείμενο του διαγωνισμού είναι η ανάδειξη της πιο αξιόλογης/αξιόπιστης οικονομικά και ποιοτικά προσφοράς, αναφορικά με την ικανοποίηση των απαιτήσεων των μαθητών/τριών και των συνοδών τους και με προαπαιτούμενο τη μέγιστη ασφάλειά τους.

Υπό την έννοια των παραπάνω προδιαγραφών, *ο διαγωνισμός δεν είναι αυστηρά μειοδοτικός*.

**Οι προσφορές θα πρέπει να περιέχουν απαραιτήτως τις εξής αναλυτικές πληροφορίες :**

**Tρόπος μετακίνησης**: Οδικώς, με τουριστικό λεωφορείο ικανού αριθμού θέσεων. Η αναχώρηση για την Αθήνα θα γίνει από το χώρο του σχολείου και η επιστροφή μέσω της ίδιας αντίστροφης διαδρομής.θα προηγηθεί ο προβλεπόμενος έλεγχος από την τροχαία.

**Διάρκεια ταξιδιού**: To ταξίδι θα είναι 3ήμερο, με δύο διανυκτερεύσεις, και διάρκεια από το πρωί της Παρασκευής 10-03-2023 μέχρι το βράδυ της Κυριακής 12-03-2023.

**Διαμονή** : Σε ξενοδοχείο από **3 και πάνω αστέρων με πρωινό (και ημιδιατροφή εάν γίνεται, σε** **μπουφέ** **)**- **στην περιοχή του κέντρου**, σε δίκλινα δωμάτια για μαθητές/μαθήτριες και τους συνοδούς τους και **μονόκλινα** για τους εκπαιδευτικούς ( 4 εκπαιδευτικοί ). Εκτιμάται ότι ίσως ζητηθεί και μικρός αριθμός τρίκλινων δωματίων.

Το ξενοδοχείο θα πρέπει να διαθέτει νόμιμη άδεια λειτουργίας και στους χώρους του να πληρούνται όλοι οι ισχύοντες όροι ασφάλειας και υγιεινής (με κατάθεση αντίστοιχης Υπεύθυνης Δήλωσης).

**Αριθμός συμμετεχόντων**: Ο συνολικός αριθμός των παιδιών της Στ΄ Τάξης ανέρχεται σε τριάντα (30) άτομα,οπότε, ο μέγιστος αριθμός όλων των ατόμων ( μαθητών, συνοδών-γονέων και εκπαιδευτικών )υπολογίζεται σε 64 άτομα.

**Κόστος - Δωρεάν συμμετοχές**: Τιμολόγηση ανά άτομο (συμπεριλαμβανομένου του ΦΠΑ) με έκδοση ονομαστικών αποδείξεων παροχής υπηρεσιών, για όλους τους συμμετέχοντες, παραδοτέες κατά την αναχώρηση, ή το αργότερο, δέκα ημερολογιακές ημέρες μετά το πέρας της εκδρομής.

Δωρεάν συμμετοχή για τους/τις συνοδούς – εκπαιδευτικούς. Επιθυμητή και η διάθεση δωρεάν συμμετοχής παιδιού/γονέα για την κάλυψη ειδικών αναγκών.

Οι τιμές της προσφοράς δεσμεύουν το ταξιδιωτικό γραφείο και δεν θα μεταβληθούν για κανέναν λόγο, ανεξαρτήτως των όποιων ανατιμήσεων/αναπροσαρμογών προκύψουν σε υλικά ή και υπηρεσίες από την αποδοχή της προσφοράς μέχρι και την πραγματοποίηση της εκδρομής.

Το κόστος της συμμετοχής στην εκδρομή θα καταβληθεί πριν την πραγματοποίησή της, σταδιακά, σε τρείς δόσεις.

**Διάθεση συνοδού** από το πρακτορείο για όλη τη διάρκεια του ταξιδιού.

**Ξεναγήσεις-μετακινήσεις εντός Αθηνών:** Mε το τουριστικό λεωφορείο για όλες τις ώρες και τις ημέρες του ταξιδιού, σύμφωνα με το πρόγραμμα που θα καταρτιστεί από το σχολείο και θα περιλαμβάνει δυνητικά, επίσκεψη στο Ίδρυμα Σταύρος Νιάρχος, στην Ακρόπολη, στο Μουσείο της, στη νέα και παλαιά Βουλή, στο πλανητάριοα και σε άλλα αξιοθέατα.

**Δωρεάν ξενάγηση** στην Ακρόπολη και στο Μουσείο της, από δύο διπλωματούχους ξεναγούς (ένας- μία, ανά 20-25 άτομα).

**Ασφάλιση ευθύνης** του πρακτορείου, όπως ορίζει η κείμενη νομοθεσία, καθώς και πρόσθετη ιατροφαρμακευτική περίθαλψη σε περίπτωση ατυχήματος ή ασθένειας, μαθητή, γονέα ή συνοδού εκπαιδευτικού.

**Διασφάλιση** ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών, είναι νέο, άριστης κατάστασης και θα είναι διαθέσιμο οποτεδήποτε χρειαστεί για τις μετακινήσεις των εκδρομέων ακόμη κι εκείνων (μετακινήσεων) οι οποίες μπορεί να προκύψουν έκτακτα ή και από αστάθμητους παράγοντες.

**Υπογραφή συμφωνητικού** μεταξύ του σχολείου και του πρακτορείου, σύμφωνα με τις κείμενες διατάξεις, το οποίο θα περιλαμβάνει όλες τις λεπτομέρειες του ταξιδιού και επιπρόσθετα:

Αποδοχή (από το πρακτορείο) ποινικής ρήτρας σε περίπτωση αθέτησης των όρων του συμβολαίου. Η κάλυψη θα γίνει από την τραπεζική εγγύηση του τουριστικού γραφείου με το ποσό της ρήτρας να ανέρχεται στο πενταπλάσιο του συμφωνηθέντος ποσού.

Μη πραγματοποίηση του ταξιδιού λόγω ασθένειας (συμπεριλαμβανομένης και της νόσησης από κορωνοϊό) ή ανώτερης βίας (εκλογές, φυσικές καταστροφές, κ.ά.), δε θα επιφέρει στους συμμετέχοντες καμία κύρωση / επιβάρυνση. Αντίθετα, στο συμφωνητικό θα πρέπει να προβλέπεται επιστροφή όλου του ποσού το οποίο έχει καταβληθεί από μαθητή / συνοδό, σε περίπτωση που ματαιωθεί η συμμετοχή τους στην εκδρομή για τους παραπάνω αναφερόμενους λόγους (ασθένεια, ανώτερη βία).

Στο συμφωνητικό θα αναγράφονται με λεπτομέρεια και οι τελικές ημερομηνίες για την άνευ (ή μερικής) επιβάρυνσης απόσυρση συμμετοχής εκδρομέα, με ευθύνη του.

**Κατάθεση υπεύθυνης δήλωσης** από το ταξιδιωτικό γραφείο, ότι διαθέτει το ειδικό σήμα λειτουργίας (εν ισχύ).

**Προσκόμιση εγγράφου διαθεσιμότητας και κράτησης δωματίων** στο επιλεγμένο ξενοδοχείο για τις προβλεπόμενες ημερομηνίες, ταυτόχρονα με τη σύνταξη του ιδιωτικού συμφωνητικού. Σε περίπτωση αλλαγής καταλύματος με ευθύνη του ταξιδιωτικού γραφείου και σε διάστημα μικρότερο του μηνός, το σχολείο αποδεσμεύεται από το συμφωνητικό και μπορεί να απαιτήσει (εφόσον δεν συμφωνεί με την αλλαγή) τη ματαίωση της εκδρομής και την επιστροφή του συνόλου των χρημάτων που έχουν καταβληθεί.

**Αποδοχή** των όρων της παρούσας πρόσκλησης από την πλευρά του τουριστικού γραφείου και υποχρεωτική τους αναφορά (όρων) στο ιδιωτικό συμφωνητικό.

Οι ενδιαφερόμενοι ταξιδιωτικοί πράκτορες μπορούν να λάβουν μέρος στη διαδικασία επιλογής, υποβάλλοντας την προσφορά τους με έναν από τους παρακάτω τρόπους:

α. Προσωπικά ή με εξουσιοδοτημένο αντιπρόσωπό τους.

β. Με συστημένη ταχυδρομική επιστολή.

Στο παραπάνω πλαίσιο, προσφορές θα γίνονται δεκτές μέχρι και την **Δευτέρα, 12-12-2022, ώρα 12:00, στο γραφείο της Διεύθυνσης του Σχολείου.**

Τυχόν εκπρόθεσμες προσφορές (καθυστερημένης άφιξης στο σχολείο για την οποιαδήποτε αιτία) δεν θα ληφθούν υπόψη και δύνανται να επιστραφούν στον αποστολέα όπως παρελήφθησαν. Οι προσφορές δεν πρέπει να εμφανίζουν αλλοιώσεις τόσο εξωτερικά όσο και εσωτερικά. Προσθήκες ή διορθώσεις πρέπει να είναι ευδιάκριτες και μονογραφημένες από τον συντάκτη της προσφοράς. Η τελευταία μπορεί να απορρίπτεται κατά την κρίση της επιτροπής αξιολόγησης εάν συμπεριλαμβάνει διορθώσεις που την καθιστούν ασαφή ή και θέτουν αμφιβολίες για την εγκυρότητά της.

Η επιλογή της πιο συμφέρουσας (λαμβάνοντας υπόψη την ασφάλεια των εκδρομέων, την ποιοτική μεταφορά και διαμονή τους, το κόστος) από αυτές θα γίνει από 5μελή επιτροπή, η οποία θα απαρτίζεται από την Διευθύντρια, τους εκπαιδευτικούς/ συνοδούς, την πρόεδρο του Σ. Γ. Κ. του σχολείου κι έναν/μία γονέα παιδιού της ΣΤ΄ Τάξης.

Στην απόφαση θα προσμετρήσουν και παράγοντες όπως η πρότερη –καλή- εμπειρία, και η φήμη των πρακτορείων.

Έπειτα από την αξιολόγηση των προσφορών και την εξέταση τυχόν ενστάσεων, θα γίνει η ανάδειξη του ταξιδιωτικού γραφείου στο οποίο θα κατοχυρωθεί η εκδρομή. Στη συνέχεια θα ειδοποιηθεί, άμεσα, το πρακτορείο, προκειμένου να υπογραφεί το ιδιωτικό συμφωνητικό το οποίο θα συμπεριλαμβάνει και λεπτομερές πρόγραμμα της εκδρομής.

**Η** ΔΙΕΥΘΥΝΤΡΙΑ

ΠΑΖΑΡΛΟΓΛΟΥ ΜΑΡΙΑΝΑ